ข้อบัญญัติองค์การบริหารส่วนตำบลบ่อแดงข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗[๑] อาศัยอำนาจตามความในมาตรา ๖๘ (๑) แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ ประกอบกับมาตรา ๑๖ (๔) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕ แห่งระเบียบกระทรวงมหาดไทยว่าด้วย การบริหารกิจการและบำรุงรักษาระบบประปาหมู่บ้าน พ.ศ. ๒๕๔๘อันเป็นกฎหมายที่มีบทบัญญัติบางประการเกี่ยวกับการจากัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลบ่อแดง โดยความเห็นชอบของสภาองค์การบริหารส่วนตำบลบ่อแดงและนายอำเภอสทิงพระ จึงตราข้อบัญญัตินี้ขึ้นไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบ่อแดง เรื่อง การใช้น้ำประปาขององค์การบริหารส่วนตำบล พ.ศ. ๒๕๕๗ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบ่อแดงตั้งแต่วันที่ได้ประกาศไว้โดยเปิดเผย ณ ที่สำนักงานองค์การบริหารส่วนตำบลบ่อแดงแล้วเจ็ดวันข้อ ๓ ให้ยกเลิกข้อบังคับตำบล เรื่อง การใช้น้ำประปาขององค์การบริหารส่วนตำบลพ.ศ. ๒๕๔๕บรรดาข้อบัญญัติ ระเบียบ ประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้ผู้ใช้น้ำ หมายถึงบุคคลที่ได้ทำสัญญาการใช้น้ำไว้กับองค์การบริหารส่วนตำบลการงดจ่ายน้ำ หมายถึงการที่องค์การบริหารส่วนตำบล งดจัดส่งหรือจำหน่ายน้ำ ให้แก่ผู้ใช้น้ำ จะเป็นด้วยลักษณะหรือวิธีใดก็ตามที่ผู้ใช้น้ำจะไม่สามารถใช้น้ำได้ต่อไปมาตรวัดน้ำ หมายถึง เครื่องมือหรืออุปกรณ์ที่องค์การบริหารส่วนตำบลได้ติดตั้งให้กับผู้ใช้น้ำเพื่อวัดปริมาณน้ำเครื่องกั้นน้ำ หมายถึง ประตูน้ำที่ติดตั้งอยู่หน้าหรือหลังมาตรวัดน้ำหรือที่อื่นใด ซึ่งมีไว้สำหรับปิดและเปิดน้ำประปาที่ติดตั้งมาตรวัดน้ำ หมายถึงสถานที่หรือบริเวณหรือจุด ที่องค์การบริหารส่วนตำบลกำหนดที่ตั้งมาตรวัดน้ำและเครื่องกั้นน้ำท่อ หมายถึง ท่อสำหรับใช้ในการส่งน้ำและจำหน่ายน้ำท่อภายใน หมายถึงท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อภายนอก หมายถึงท่อที่ต่อจากท่อจ่ายน้ำขององค์การบริหารส่วนตำบลไปเชื่อมต่อกับมาตรวัดน้ำค่าใช้จ่ายในการติดตั้งประปา หมายถึงเงินหรือค่าธรรมเนียมอื่นใดที่องค์การบริหารส่วนตำบลบ่อแดง เรียกเก็บจากผู้ใช้น้ำประปารวมทั้งค่ามาตรวัดน้ำ ค่าแรงงาน ค่าท่อ อุปกรณ์ และค่าดำเนินการติดตั้งประปาจนแล้วเสร็จแต่ไม่รวมถึงค่าติดตั้งประปาภายในอาคารค่าบริการทั่วไป หมายถึงค่าใช้จ่ายเฉลี่ยตามขนาดมาตรวัดน้ำที่ติดตั้ง เพื่อนำไปใช้ในการบำรุงรักษา ซ่อมแซมหรือเปลี่ยนมาตรวัดน้ำ อุปกรณ์ และท่อภายนอกองค์การบริหารส่วนตำบล หมายถึงองค์การบริหารส่วนตำบลบ่อแดงเจ้าพนักงานท้องถิ่น หมายถึงนายกองค์การบริหารส่วนตำบลบ่อแดงพนักงานเจ้าหน้าที่ หมายถึงปลัดองค์การบริหารส่วนตำบลบ่อแดงหรือข้าราชการองค์การบริหารส่วนตำบลบ่อแดงตำแหน่งอื่นที่ได้รับมอบหมายจากเจ้าพนักงานท้องถิ่นข้อ ๕[๒]ให้นายกองค์การบริหารส่วนตำบลบ่อแดงเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบในกรณีมีเหตุพิเศษอาจสั่งการลดหย่อนหรือยกเว้นการปฏิบัติตามความในข้อบัญญัตินี้ได้เป็นกรณีๆ ไป และออกประกาศหรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑การขอใช้น้ำประปา ข้อ ๖ ผู้ขอใช้น้ำประปายื่นแบบคำขออนุญาตใช้น้ำประปาได้ณ องค์การบริหารส่วนตำบลในวันและเวลาราชการ โดยกรอกแบบคำขอให้ถูกต้อง แล้วยื่นแบบคำขอพร้อมหลักฐานดังนี้(๑) บัตรประจำตัวประชาชนหรือบัตรที่ทางราชการออกให้ พร้อมสำเนา จำนวน๑ ฉบับ(๒) สำเนาทะเบียนบ้านที่ขอติดตั้งประปาโดยผู้ขอต้องมีชื่ออยู่ในทะเบียนบ้านนั้นด้วย จำนวน ๑ ฉบับ(๓) แผนผังที่ตั้งมาตรวัดน้ำ(๔) ในกรณีผู้ขอใช้น้ำไม่ได้เป็นเจ้าของบ้านต้องให้เจ้าบ้านหรือผู้รับมอบอำนาจจากเจ้าบ้านทำใบมอบอำนาจอนุญาตให้เป็นผู้ขอใช้น้ำข้อ ๗[๓]เมื่อผู้ขอใช้น้ำยื่นคำขอใช้น้ำประปาตามแบบฟอร์มคำร้องเจ้าหน้าที่จะดำเนินการตรวจสอบการติดตั้งมาตรวัดน้ำข้อ ๘[๔](ยกเลิก)ข้อ ๙[๕](ยกเลิก)ข้อ ๑๐[๖]การต่อท่อประปาจากท่อจ่ายน้ำขององค์การบริหารส่วนตำบลบ่อแดงถึงที่ติดตั้งหน้ามาตรวัดน้ำเป็นสิทธิและหน้าที่ขององค์การบริหารส่วนตำบลบ่อแดงโดยเฉพาะผู้ใช้น้ำหรือผู้หนึ่งผู้ใดจะกระทำมิได้ ส่วนการต่อท่อหลังจากมาตรวัดน้ำเข้าบ้านผู้ใช้น้ำสามารถติดตั้งได้เองข้อ ๑๑ บรรดาท่ออุปกรณ์ภายในมาตรวัดน้ำเป็นทรัพย์สินของผู้ใช้น้ำส่วนอุปกรณ์เครื่องกั้นน้ำภายนอกมาตรวัดน้ำ รวมทั้งมาตรวัดน้ำ เมื่อได้ทำการติดตั้งไว้แล้วเป็นทรัพย์สินขององค์การบริการส่วนตำบลข้อ ๑๒ การติดตั้งมาตรวัดน้ำจะต้องติดตั้งไว้อยู่ในสถานที่เปิดเผย หรือห่างจากรั้วไม่เกิน ๑ เมตร ผู้ใช้น้ำไม่มีสิทธิในการโยกย้ายไปติดตั้งที่อื่นนอกจากได้รับความเห็นชอบจากองค์การบริหารส่วนตำบล ในกรณีมีเหตุจำเป็น ผู้ใช้น้ำยินยอมให้พนักงานขององค์การบริหารส่วนตำบลซึ่งมีหน้าที่เข้าไปในที่ดินอาคารหรือบริเวณสถานที่ อันเป็นที่อยู่อาศัยของผู้ใช้น้ำ เพื่อตรวจสอบแก้ไขซ่อมแซมมาตรวัดน้ำ หรือท่ออุปกรณ์ในการส่งน้ำระหว่างเวลาพระอาทิตย์ขึ้นถึงพระอาทิตย์ตกพร้อมทั้งให้ความร่วมมืออำนวยความสะดวกในการปฏิบัติงานของพนักงานดังกล่าวตามควรแก่กรณีการปฏิบัติงานของพนักงานส่วนตำบลและลูกจ้างขององค์การบริหารส่วนตำบลบ่อแดงตามวรรคหนึ่งต้องแสดงบัตรประจำตัวเพื่อตรวจสอบข้อ ๑๓ เมื่อติดตั้งมาตรวัดน้ำเรียบร้อยแล้วองค์การบริหารส่วนตำบลจะตีตราผนึกมาตรวัดน้ำไว้เพื่อกันการขโมยมาตรวัดน้ำและขโมยใช้น้ำ กรณีที่ปรากฏว่า ลวดหรือวัตถุใด ๆ ที่องค์การบริหารส่วนตำบลได้ทาการตีตราผนึกไว้ที่มาตรวัดน้ำและ/หรือเครื่องกั้นน้ำ รวมทั้งมาตรวัดน้ำเกิดแตกขาดชำรุดเสียหายหรือสูญหายไปไม่ว่าจะเกิดขึ้นเพราะจงใจหรือประมาทเลินเล่อของผู้ใดก็ตาม ผู้ใช้น้ำจะต้องแจ้งให้องค์การบริหารส่วนตำบลทราบโดยเร็วที่สุดอย่างช้าไม่เกิน ๓ วัน เพื่อซ่อมแซมแก้ไข และผู้ใช้น้ำยินยอมชดใช้ค่าเสียหายรวมทั้งการขาดประโยชน์อันอาจจะเกิดขึ้นแก่การประปาขององค์การบริหารส่วนตำบลตามควรแก่กรณีข้อ ๑๔ เมื่อผู้ใช้น้ำได้รื้อถอนอาคารหรือย้ายไปจากภูมิลำเนา โดยมิได้แจ้งเจตนาว่าจะครอบครองสิทธิการใช้น้ำอยู่ต่อไปหรือโอนสิทธิการใช้น้ำให้ผู้อื่น หรือบอกเลิกสัญญา การใช้น้ำภายในกำหนด ๙๐ วันนับตั้งแต่วันที่ได้รื้อถอนอาคารหรือย้ายออกไปจากภูมิลำเนาให้ถือว่าสละสิทธิการใช้น้ำองค์การบริหารส่วนตำบลทรงไว้ซึ่งสิทธิที่จะงดการจ่ายน้ำหรือโอนสิทธิการใช้ให้แก่บุคคลอื่นข้อ ๑๕ ถ้าผู้ใช้น้ำสงสัยว่ามาตรวัดน้ำ จำนวนน้ำคลาดเคลื่อน จะขอให้องค์การบริหารส่วนตำบลทำการตรวจสอบก็ได้โดยยื่นความจำนงเป็นลายลักษณ์อักษร เมื่อองค์การบริหารส่วนตำบลตรวจสอบแล้ว ปรากฏว่า คลาดเคลื่อนจริง องค์การบริหารส่วนตำบลจะคิดจำนวนน้ำที่ใช้ไปตามข้อ ๒๒ แต่ถ้าผลการตรวจสอบ ปรากฏว่า มาตรวัดน้ำอยู่ในสภาพใช้การได้ตามปกติผู้ใช้น้ำจะต้องเสียค่าใช้จ่ายตามอัตราที่องค์การบริหารส่วนตำบลกำหนดหมวด ๒การคิดเงินค่าน้ำประปาและการจ่ายเงิน ข้อ ๑๖[๗]ผู้ใช้น้ำทุกราย จะต้องใช้น้ำผ่านมาตรวัดน้ำและเสียค่าน้ำไม่เกินหน่วยละห้าบาทตามบัญชีอัตราค่าน้ำประปาที่แนบท้ายข้อบัญญัตินี้และราคานี้อาจจะเปลี่ยนแปลงได้ตามมติที่ประชุมสภาองค์การบริหารส่วนตำบลบ่อแดงให้ความเห็นชอบโดยองค์การบริหารส่วนตำบลจะประกาศให้ทราบเป็นคราวๆ ไป ส่วนการจดหน่วยน้ำและการเรียกเก็บค่าน้ำประปาจะเรียกเก็บเป็นรายเดือน ๆ ละครั้งและเสียค่าเช่ามาตรวัดน้ำเดือนละห้าบาทกรณีเดือนใดค่าน้ำประปาไม่ถึงสิบบาท ให้เก็บสิบบาทต่อเดือนข้อ ๑๗ ผู้ใช้น้ำต้องชำระเงินค่าน้ำประปาเมื่อเจ้าหน้าที่นำใบเสร็จรับเงิน หรือใบแจ้งหนี้ มาขอเก็บเงิน ถ้าไม่มีการชำระค่าน้ำประปาให้ผู้ใช้น้ำนำเงินไปชำระที่องค์การบริหารส่วนตำบลภายใน๗ วันข้อ ๑๘ ในกรณีมาตรวัดน้ำชำรุดเสียหายหรือมีเหตุอื่นอันไม่สามารถทำให้ทราบจำนวนน้ำที่ใช้หรือสูญเสียไปตามความเป็นจริงได้ผู้ใช้น้ำยินยอมให้คิดจำนวนน้ำตามที่ได้ใช้หรือสูญเสียไปตามวิธีการที่องค์การบริหารส่วนตำบลกำหนดอัตราค่าน้ำกรณีมาตรวัดน้ำชำรุด ให้ชำระถัวเฉลี่ยโดยนับจากเดือนก่อนชำรุดย้อนหลังสามเดือนเดือนที่ชำรุดนั้นไม่นับแล้วหารด้วยสาม จะเป็นจำนวนน้ำที่ถัวเฉลี่ยในเดือนที่มาตรวัดน้ำชำรุดถ้ามาตรวัดน้ำชำรุดในเดือนแรกที่เริ่มใช้น้ำ จะคำนวณน้ำที่ใช้ตามจำนวนที่ได้ใช้ภายหลังเมื่อเปลี่ยนมาตรวัดน้ำใหม่แล้วหมวด ๓บทกำหนดโทษและข้อห้าม ข้อ ๑๙ การกระทำใด ๆก็ดี ที่ทาให้ทรัพย์สินของการประปาเสียหาย จะโดยเจตนาหรือไม่ก็ตาม ผู้กระทำนั้น ๆจะต้องชดใช้ค่าเสียหายให้กับการประปาขององค์การบริหารส่วนตำบลข้อ ๒๐ ห้ามมิให้ผู้ใดที่ใช้น้ำซ่อมแซม แก้ไขดัดแปลง หรือกระทำการอย่างหนึ่งอย่างใดกับมาตรวัดน้ำ ประตูน้ำหรือท่ออุปกรณ์ภายนอกมาตรวัดน้ำเป็นอันขาดข้อ ๒๑[๘]หากผู้น้ำผู้ใดมีเจตนาขโมยน้ำใช้น้ำโดยไม่ผ่านมาตรวัดน้ำ หรือเปลี่ยนแปลงแก้ไขมาตรวัดน้ำ หรือการไขมาตรวัดน้ำหรือการกระทำใด ๆ ก็ตามที่มีเจตนาต่อการขโมยน้ำองค์การบริหารส่วนตำบลจะงดจ่ายน้ำทันที และจะต้องเสียค่าปรับเป็นเงินไม่เกิน ๕๐๐บาทข้อ ๒๒ จำนวนน้ำที่ได้ใช้หรือสูญเสีย สิ้นเปลืองไปเกิดขึ้น ภายในมาตรวัดน้ำเข้าไปไม่ว่าจะเป็นเพราะท่อชำรุดหรือด้วยเหตุใด ๆ ก็ตาม ผู้ใช้น้ำยินยอมชำระค่าน้ำตามจำนวนที่ได้ใช้หรือสูญเสียสิ้นเปลืองไปตามตัวเลขที่อ่านได้หรือคำนวณได้จากมาตรวัดน้ำข้อ ๒๓ ผู้ใช้น้ำจะต้องชำระเงินค่าน้ำประปาตามข้อ ๑๗ หากพ้นกำหนดเวลาแล้วยังมิได้นำเงินมาชำระ องค์การบริหารส่วนตำบลจะมีหนังสือเตือนไปยังผู้ใช้น้ำประปาหลังจากได้รับหนังสือ ภายใน ๗ วันหากยังมิได้นำเงินมาชำระอีก ทางองค์การบริหารส่วนตำบลจะงดการจ่ายน้ำทันทีโดยมิต้องแจ้งให้ทราบล่วงหน้าข้อ ๒๔ ผู้ใช้น้ำที่ถูกงดจ่ายน้ำเพราะไม่ชำระหนี้ไม่ว่ากรณีใด ๆ ภายหลังแสดงความจำนงขอใช้น้ำตามเดิมอีก ต้องชำระหนี้ที่ค้างทั้งหมดและค่าใช้จ่ายต่าง ๆ ให้แก่องค์การบริหารส่วนตำบลดังนี้ ๑. ถ้าผู้ใช้น้ำชำระหนี้ที่ค้างทั้งหมดภายในกำหนด ๓ เดือนนับตั้งแต่องค์การบริหารส่วนตำบลงดจ่ายน้ำแล้ว องค์การบริหารส่วนตำบลจะทำการติดตั้งมาตรวัดน้ำให้ใช้น้ำตามเดิมโดยผู้ใช้น้ำต้องชำระค่าใช้จ่ายตามอัตราที่องค์การบริหารส่วนตำบลกำหนด๒. ถ้าผู้ใช้น้ำชำระหนี้ที่ค้างทั้งหมดเมื่อพ้นกำหนด ๓ เดือนนับตั้งแต่องค์การบริหารส่วนตำบลงดจ่ายน้ำแล้ว ผู้ใช้น้ำจะต้องยื่นคำขอใช้น้ำ และชำระค่าใช้จ่ายในการติดตั้งประปาเช่นเดียวกับผู้ขอใช้น้ำรายใหม่ข้อ ๒๕ ผู้ใช้น้ำจะต้องไม่นำน้ำประปาที่องค์การบริหารส่วนตำบลส่งไปให้ไปขายหรือจำหน่ายจ่ายแจก เว้นแต่จะได้รับอนุญาตจากองค์การบริหารส่วนตำบลการขออนุญาตขาย หรือจำหน่ายจ่ายแจกน้ำประปา ตามวรรคหนึ่งผู้ขอจะต้องยื่นความจำนงเป็นลายลักษณ์อักษรเมื่อได้รับอนุญาตจากองค์การบริหารส่วนตำบลแล้ว จึงจะดำเนินการได้ข้อ ๒๖ ผู้ใช้น้ำจะไม่ใช้เครื่องสูบน้ำหรือเครื่องมืออื่นใดสูบน้ำโดยตรง จากท่อจ่ายน้ำขององค์การบริหารส่วนตำบลหรือจากท่อภายในกรณีที่ผู้ใช้น้ำจากแหล่งอื่น เช่น น้ำฝน น้ำบ่อบาดาล ฯลฯ ผู้ใช้น้ำจะต้องต่อท่อแยกไว้ต่างหากจากท่อจ่ายน้ำขององค์การบริหารส่วนตำบลและท่อภายในหากผู้ใช้น้ำฝ่าฝืนหรือไม่ปฏิบัติตามความสองวรรคหนึ่งองค์การบริหารส่วนตำบลมีสิทธิงดจ่ายน้ำ และผู้ขอใช้น้ำต้องรับผิดชดใช้ค่าเสียหายตามที่องค์การบริหารส่วนตำบลกำหนดข้อ ๒๗ ผู้ใช้น้ำจะต้องไม่ทำการปลูกสร้างต่อเติมโรงเรือน สิ่งปลูกสร้างอย่างอื่น ปลูกต้นไม้หรือกระทำการใด ๆ อันอาจเกิดอันตราย หรือเป็นอุปสรรคต่อระบบการส่งน้ำประปา การบำรุงรักษามาตรวัดน้ำตลอดจนท่อและอุปกรณ์ เว้นแต่จะได้ทำความตกลงกับองค์การบริหารส่วนตำบลก่อนมิฉะนั้นองค์การบริหารส่วนตำบลจะถือว่าสละสิทธิการใช้น้ำและจะงดการจ่ายน้ำหรือโอนสิทธิการใช้น้ำให้แก่ผู้อื่นข้อ ๒๘ กรณีผู้ใช้น้ำถึงแก่กรรมทายาท หรือผู้มีกรรมสิทธิ์ในอาคารสถานที่นั้นประสงค์จะได้รับสิทธิในการใช้น้ำต่อไปทายาท หรือผู้มีกรรมสิทธิ์ต้องแสดงความจำนงเป็นลายลักษณ์อักษรต่อองค์การบริหารส่วนตำบลเพื่อทาการโอนสิทธิการใช้น้ำภายใน ๙๐ วัน นับตั้งแต่วันที่ผู้ขอใช้น้ำถึงแก่กรรมมิฉะนั้น องค์การบริการส่วนตำบลจะถือว่าสละสิทธิการใช้น้ำ และองค์การบริหารส่วนตำบลจะงดการจ่ายน้ำหรือโอนสิทธิการใช้น้ำให้แก่ผู้อื่นผู้เข้ามาอยู่ใหม่ในบ้านหากไม่ดำเนินการโอนสิทธิ์การใช้น้ำประปาจะต้องรับผิดชอบในค่าน้ำประปารอบเดือนปัจจุบันรวมทั้งหนี้ค้างเก่า (ถ้ามี)ของผู้ใช้รายเดิมหมวด ๔การยกเลิกการใช้น้ำประปา ข้อ ๒๙[๙]หากผู้ใช้น้ำต้องการยกเลิกการใช้น้ำประปาให้ยื่นคำร้องต่อองค์การบริหารส่วนตำบลโดยแสดงหลักฐาน ดังนี้(๑) สำเนาบัตรประจำตัวประชาชนหรือบัตรที่ทางราชการออกให้(๒) ใบเสร็จรับเงินค่าน้ำประปาเดือนสุดท้าย (ถ้ามี)ผู้ขอใช้น้ำประปาอาจทำหนังสือมอบฉันทะให้ผู้อื่นไปทำการแทนได้โดยต้องมีผู้ลงนามเป็นพยาน ๒ คน ผู้รับมอบฉันทะจะต้องนำหลักฐาน ตาม (๑) - (๒)และหลักฐานของผู้รับมอบฉันทะไปแสดงต่อองค์การบริหารส่วนตำบลด้วยข้อ ๓๐ องค์การบริหารส่วนตำบลไม่รับรองว่าจะจัดให้มีน้ำใช้ได้ทุกเวลาและทรงไว้ซึ่งสิทธิ์ที่จะงดส่งน้ำเวลาใดเวลาหนึ่งเป็นการชั่วคราวโดยไม่ต้องแจ้งให้ทราบล่วงหน้าเมื่อเห็นว่ามีความจำเป็นประกาศณ วันที่ ๒๓ เมษายน พ.ศ. ๒๕๕๗เสนอ จิตมานะนายกองค์การบริหารส่วนตำบลบ่อแดง[เอกสารแนบท้าย]๑. บัญชีอัตราค่าวัสดุและอุปกรณ์ในการติดตั้งมาตรวัดน้ำท้ายข้อบัญญัติองค์การบริหารส่วนตำบลบ่อแดงเรื่อง การใช้น้ำประปา ขององค์การบริหารส่วนตำบล พ.ศ. ๒๕๕๗ ๒. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่๒) พ.ศ. ๒๕๕๗(ดูข้อมูลจากภาพกฎหมาย)ข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่๒) พ.ศ. ๒๕๕๗[๑๐]ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบ่อแดงตั้งแต่วันที่ได้ประกาศไว้โดยเปิดเผย ณที่สำนักงานองค์การบริหารส่วนตำบลบ่อแดงแล้วเจ็ดวันปริยานุช/ผู้จัดทำ๑๐ กันยายน๒๕๕๗จุฑามาศ/ผู้ตรวจ๑๕ กันยายน๒๕๕๗นุสรา/เพิ่มเติม๕ พฤศจิกายน ๒๕๕๘[๑] ราชกิจจานุเบกษาเล่ม ๑๓๑/ตอนที่ ๘๓ ง/หน้า ๓๐๑/๑๔ สิงหาคม ๒๕๕๗[๒] ข้อ ๕แก้ไขเพิ่มเติมโดยข้อบัญญัติองค์การบริหารส่วนตำบลบ่อแดง เรื่องการใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่ ๒)พ.ศ. ๒๕๕๗[๓] ข้อ ๗แก้ไขเพิ่มเติมโดยข้อบัญญัติองค์การบริหารส่วนตำบลบ่อแดง เรื่องการใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่ ๒)พ.ศ. ๒๕๕๗[๔] ข้อ ๘ ยกเลิกโดยข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่๒) พ.ศ. ๒๕๕๗[๕] ข้อ ๙ ยกเลิกโดยข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่๒) พ.ศ. ๒๕๕๗[๖] ข้อ ๑๐ แก้ไขเพิ่มเติมโดยข้อบัญญัติองค์การบริหารส่วนตำบลบ่อแดงเรื่อง การใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่๒) พ.ศ. ๒๕๕๗[๗] ข้อ ๑๖แก้ไขเพิ่มเติมโดยข้อบัญญัติองค์การบริหารส่วนตำบลบ่อแดง เรื่องการใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่ ๒)พ.ศ. ๒๕๕๗[๘] ข้อ ๒๑แก้ไขเพิ่มเติมโดยข้อบัญญัติองค์การบริหารส่วนตำบลบ่อแดง เรื่องการใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่ ๒)พ.ศ. ๒๕๕๗[๙] ข้อ ๒๙แก้ไขเพิ่มเติมโดยข้อบัญญัติองค์การบริหารส่วนตำบลบ่อแดง เรื่องการใช้น้ำประปาขององค์การบริหารส่วนตำบล พ.ศ. ๒๕๕๗ แก้ไขเพิ่มเติม (ฉบับที่ ๒)พ.ศ. ๒๕๕๗[๑๐] ราชกิจจานุเบกษาเล่ม ๑๓๒/ตอนพิเศษ ๑๘๓ ง/หน้า ๗๑/๗ สิงหาคม ๒๕๕๘